**"יצאת צדיק"** היא תוכנית מציאות ישראלית מסוגת המצלמה הנסתרת, בהנחיית חיים אתגר ששודרה בעבר במסגרת שידורי קשת בערוץ 2, והחל מ-10 בינואר 2018 משודרת בקשת 12. במשך שש עונות הנחה חיים הכט את התוכנית, ומאז 2019 מנחה את התוכנית חיים אתגר.

רן בוקר פרסם כי לתוכנית לא חודשה עונה נוספת, גורמים שונים: חידוש לפורמט.

פורמט
-----

בכל פרק בתוכן בוחן חיים אתגר (ולפניו חיים הכט) את אמינותם של מספר בעלי מקצוע השייכים לתחום מסוים, כגון מכונאי רכב וחשמלאים. התוכנית נערכה בשיטת המצלמה הנסתרת: שחקן מטעם התוכנית נשלח לקבל את שירותיו של בעל המקצוע הנחקר, וחיים אתגר עוקב אחרי השירות הניתן מהאולפן, יחד עם מומחה בתחום. המומחה באולפן עוזר לחיים אתגר ולצופים לחשוף האם בעל המקצוע נוהג ביושר או שמא הוא מרמה את הלקוח המדומה.

בסוף כל פרק הוצגה רשימת בעלי המקצוע אשר "יצאו צדיקים" והם קיבלו כפרס פרסום מוגדל במדריך דפי זהב.

החל מהעונה התשיעית, בסוף כל פרק חיים אתגר מפתיע בשידור חי את אחד הצדיקים שגם תורם לקהילה ומעניק לו את המדליה.

היסטוריה
--------

שידור התוכנית החל בסוף 2003, ברצועת הפריים טיים בשעה שמונה וחצי בערב. פרק הפתיחה רשם מדרוג של 25.8%, ומאז שמרה הסדרה בעקביות על מדרוג גבוה.

העונה השנייה של "יצאת צדיק" הייתה לאחת מעשר התוכניות הנצפות ביותר לשנת 2005 ולשנת 2006 (שודרה בין נובמבר 2005 לפברואר 2006) עם ממוצע של 25.7% ו-570 אלף צופים בממוצע בפרק. כ-2.5 מיליון צופים נחשפו לעונה.

ביולי 2012 עלתה עונה שלישית.

ביוני 2014 עלתה עונה רביעית וכללה 10 פרקים.

ביוני 2015 עלתה עונה חמישית, וכללה 10 פרקים.

בנובמבר 2012, נמכר פורמט הסדרה לשידור בשוודיה, פינלנד ודנמרק.

ב-10 בינואר 2018, עלתה העונה השישית והאחרונה בהנחיית חיים הכט, לאחר שבמרץ 2018 הודיע הכט כי הוא פורש מהנחיית התוכנית לאחר 14 שנה. ב-2 באוקטובר 2018 שודרה התוכנית האחרונה בהנחייתו.

בנוסף, חל מהעונה השישית של הסדרה, נוהגת ההפקה להזמין באופן יזום טכנאים לצורך בדיקתם וחשיפתם, לאחר שמצטברות במערכת תלונות רבות עליהן. 

ב-21 באפריל 2019 פורסם כי חיים אתגר נבחר להנחיית התוכנית במקום חיים הכט.

העונה השביעית לתוכנית והראשונה בהנחיית חיים אתגר, עלתה לשידור ב-20 ביוני 2019. ב-9 בספטמבר 2020 עלתה לשידור העונה השמינית לתוכנית והשנייה בהגשת אתגר.

העונה התשיעית לתוכנית עלתה לשידור בדצמבר 2021 בהנחיית אתגר.

ב- 6 במאי 2023 שודר פרק מיוחד של יצאת צדיק לרגל עונת העשור של התכנית. בפרק זה השתתפו לצד חיים אתגר גם חיים הכט ורפי גינת. בפרק זה הראו אתגר, הכט וגינת את הנוכלים הידועים ביותר לשימצה שהופיעו בתכנית לאורך השנים.

תביעות משפטיות
--------------

ביוני 2004 הגיש טכנאי מדיחי כלים תביעת דיבה בסך 350 אלף שקל נגד התוכנית. בית המשפט קבע כי הפרסום אכן מהווה לשון הרע, אולם לנתבעים עומדת הגנת אמת בפרסום. בנוסף נמתחה ביקורת על התוכנית, שהציגה כביכול מדיח "מיד ראשונה" שמצב פעולתו מצוין, למרות שהיה מכשיר ישן, בן 16 שנה, שנרכש תמורת 250 שקלים.

ביוני 2015 נעצרו משתתפי "יצאת צדיק" שהפלילו את עצמם בשידור בהעלמת מס. הם גם צולמו בעת שעשקו קשישים במסגרת עבודתם. ביוני 2017 הוגשו נגדם כתבי אישום.

במאי 2018 תבע מוסך פיצוי של 420 אלף שקל בגין לשון הרע, לאחר שלטענתו קטע בן דקות ספורות בתוכנית הוביל לפגיעה קשה בפעילות המוסך. בעקבות הסדר פשרה, קשת הסירה את האזכורים.

פרודיות
-------

התוכנית "יצאת צדיק" קיבלה מספר פרודיות בתוכנית הסטירה "היהודים באים", בהם חיים הכט מגולם על ידי יניב ביטון. התוכנית הראשונה מתארת את פרשת מהפכת סדום ועמורה, בה לוט נבחן כביכול על היותו צדיק. תוכנית נוספת מהווה פרודיה על תוכנית חשיפת אינסטלטורים נוכלים ובסופה האינסטלטור המוזמן נסקל באבנים על כך שנגע באישה בנידה.

הקומיקאי יוסי גבני הציג פרודיה בשם "יצאת סדיסט" היורדת על המונופולים בישראל.

ב-2014 הוציאו שרוטונים פרסומת פרודיה בשם "יצאת מעיק" שצוחקת על התוכנית.

גם אדיר מילר הרבה לחקות את הכט בתוכניתו ערב אדיר.

קישורים חיצוניים
----------------

* "יצאת צדיק", במסד הנתונים הקולנועיים IMDb (באנגלית)
* "יצאת צדיק", במיזם "אישים" לתיעוד היצירה הישראלית
* "יצאת צדיק" - האתר הרשמי
* אורן פרסיקו, ‏התגלה צדיק בסדום, באתר גלובס, 17 בדצמבר 2003
* אביבה קרול, ‏הצלחה לחיים הכט: עבר את דודו טופז, באתר גלובס, 17 בדצמבר 2003
* מורן שריר וביקורת טלוויזיה, כשחיים הכט התחפש למפקח משרד הבריאות, באתר הארץ, 17 ביולי 2012
* אילן קפרוב‏, וזאת לתעודה: "יצאת צדיק" תעשה הכל כדי לציין את המובן מאליו, באתר וואלה!‏, 30 ביוני 2015
* סמדר שילוני, "יצאת צדיק": סאנשיין, זה עובד, באתר ynet, 30 ביוני 2015
* איימן סיכסק‏, אפילו הטכנאי ב"יצאת צדיק" קלט שחיים הכט הוא גימיק, באתר וואלה!‏, 31 ביולי 2017
* עידו הנדל, צדיק וטוב לו: "יצאת צדיק" - ביקורת טלוויזיה, באתר nrg‏, 29 באוגוסט 2017
* ברי כנורי, האם התוכנית "יצאת צדיק" צדיקה? יצאנו לבדוק, סאנשיין, באתר הארץ, 25 בפברואר 2018
* נדב מנוחין‏, אם חיים אתגר כזה גיבור, שיילך להטריל אנשים חזקים יותר מטכנאי מזגנים, באתר וואלה!‏, 21 ביוני 2019
* אתר למנויים בלבד אריאנה מלמד, "יצאת צדיק": חיים (הכט), אין לך יורש, באתר הארץ, 21 ביוני 2019

הערות שוליים
------------

1. ↑  אתר למנויים בלבד אריאנה מלמד, הפרידה מחיים הכט: מופע אגומניאקי ספוג בבייגלה חם, באתר הארץ, 3 באוקטובר 2018
2. ↑  אתר למנויים בלבד אריאנה מלמד, "יצאת צדיק": חיים (הכט), אין לך יורש, באתר הארץ, 21 ביוני 2019
3. ↑  חזרנו אל הצדיקים שהופתעו בשידור חי | יצאת צדיק, באתר mako, ‏2022-01-16
4. ↑  רוגל אלפר, הגזמה פראית, באתר הארץ, 16 בדצמבר 2003
5. ↑  אביבה קרול, ‏רייטינג: הסדרה "יצאת צדיק" של קשת גברה אפילו על מהדורת חדשות מיוחדת, באתר גלובס, 22 בדצמבר 2003
6. ↑  רועי ברק, ‏"יצאת צדיק" בראש הטבלה, באתר גלובס, 29 ביולי 2012  
רועי ברק, ‏חיים הכט ממשיך לחפש: "יצאת צדיק" במקום הראשון, באתר גלובס, 12 באוגוסט 2012
7. ↑  נדחתה עתירה נגד שידור "יצאת צדיק", התוכנית תעלה בחודש הבא
8. ↑  ספיר יעקב, עכבר העיר , השבוע בטלוויזיה: הפרלמנט של שאולי מקבל חיים חדשים, באתר הארץ, 8 ביולי 2012
9. ↑  רועי גולדנברג, ‏עוד הישג לקשת: "יצאת צדיק" נמכרה לשבדיה, פינלנד ודנמרק, באתר גלובס, 1 בנובמבר 2012
10. ↑  רן בוקר, אחרי 14 שנה: חיים הכט עוזב את "יצאת צדיק", באתר ynet, 14 במרץ 2018
11. ↑  נדב מנוחין‏, תנו לסאנשיין יד: המורשת של "יצאת צדיק" חלחלה עמוק לדנ"א הישראלי, באתר וואלה!‏, 03 באוקטובר 2018
12. ↑  חיים אתגר יוביל את התוכנית "יצאת צדיק", באתר ‏מאקו‏, 21 באפריל 2019
13. ↑  יצחק דנון, ‏טכנאי מדיחי כלים תובע 350 אלף שקל מ"יצאת צדיק", באתר גלובס, 22 ביוני 2004
14. ↑  נועם שרביט, ‏ביהמ"ש: חיים הכט ו"יצאת צדיק" נכשלו בגילוי נאות, באתר גלובס, 24 באוקטובר 2007
15. ↑  אלה לוי-וינריב, ‏משתתפי "יצאת צדיק" הפלילו עצמם בשידור בהעלמת מס, באתר גלובס, 8 ביוני 2015
16. ↑  אלה לוי-וינריב, ‏עוקץ האינסטלטורים: כתבי אישום בגין עושק, מירמה ועבירות מס, באתר גלובס, 28 ביוני 2017
17. ↑  יונתן כיתאין, ‏תביעה נגד "יצאת צדיק": "התוכנית גרמה למוסך נזק אדיר", באתר גלובס, 23 במאי 2018
18. ↑  אורן פרסיקו, בעקבות תביעה: קשת 12 מסירה מהרשת פרק בתוכנית "יצאת צדיק", באתר העין השביעית, 12 בנובמבר 2018
19. ↑  היהודים באים - לוט יוצא צדיק בסדום, אתר יו-טיוב
20. ↑  היהודים באים - יצאת צדיק בסדוםת, אתר יו-טיוב
21. ↑  *יצאת סדיסט - יוסי גבני*, נבדק ב-2021-12-30
22. ↑  *יצאת מעיק*, נבדק ב-2021-12-30